ועדת הפנים ואיכות הסביבה, כנסת 17, פרוטוקול מספר 60, 2006-11-21 10:30

גאלב מג'אדלה: בוקר טוב לכולם, כבוד שגריר אוסטרליה, ג'יימס לארסן, מר אפי שטנצלר, יושב-ראש עולמי של קרן הקיימת לישראל, מר צבי קידר מקרן קיימת לישראל – ברוכים הבאים.

גאלב מג'אדלה: אני מתכבד לפתוח את ישיבת ועדת הפנים והגנת הסביבה של הכנסת.

גאלב מג'אדלה: אנחנו מקדמים אתכם בברכה, תלמידים, מורים, אורחים, חברי כנסת מכובדים.

גאלב מג'אדלה: חברת הכנסת מרים מרום-שלו, חבר הכנסת צרצור.

גאלב מג'אדלה: אומר כמה משפטים על הנושא שלנו.

גאלב מג'אדלה: לנו כחברה הישראלית חשוב מאוד שיום הניקיון הבין-לאומי יקבל את המעמד הראוי לו והיאה לו בחברה הישראלית.

גאלב מג'אדלה: צריך להתחיל בכך בבית המחוקקים, הכנסת בישראל.

גאלב מג'אדלה: אנחנו רוצים להתחיל כאן בחקיקה, וגם בביצוע – לדאוג שהכנסת תהיה נקייה כפי שנדרש ממנה, ושתהווה דוגמה לציבור הישראלי.

גאלב מג'אדלה: עבדכם הנאמן, עם חברים נוספים וטובים, יזמנו הצעת חוק לשני תאריכים – יום ניקיון ארצי ב-20 במרס, ויום ניקיון בין-לאומי ב-20 בספטמבר.

גאלב מג'אדלה: אני מאמין שעד ינואר הצעת החוק תעבור את כל התהליך, ויהיה לנו חוק בישראל שידבר על יום הניקיון הלאומי ויום הניקיון הבין-לאומי.

גאלב מג'אדלה: יש בכך מסר גדול, חשוב וערכי לאזרח בישראל.

גאלב מג'אדלה: אנחנו רוצים להיות דוגמה לאומות ולעולם, כי זה הבית שלנו, זה הרחוב שלנו, זאת השכונה שלנו.

גאלב מג'אדלה: נמצא אתנו שגריר אוסטרליה בישראל, כי הרעיון הזה התחיל באוסטרליה.

גאלב מג'אדלה: איאן קירנן, היוזם, אבי הרעיון, אוסטרלי.

גאלב מג'אדלה: כולנו מעריכים אותו, מכבדים אותו ומודים לו על היוזמה החשובה הזאת.

גאלב מג'אדלה: המערכת המובילה בארץ היא קרן קיימת לישראל.

גאלב מג'אדלה: אני שמח שבשנתיים או בשלוש השנים האחרונות היא חרגה מן המסגרת המסורתית שלה והתחילה לצאת למרחב, ולעשות דברים לטובת הציבור הישראלי ולטובת האזרח הישראלי והחברה הישראלי, והיא אינה קופאת על שמריה ורק ממשיכה למלא את תפקידה הייעודי המסורתי.

גאלב מג'אדלה: אני מאמין ובטוח שאפי שטנצלר, שלאחרונה נבחר לעמוד בראש קרן קיימת לישראל, יאיץ את התהליך הזה, יקדם אותו.

גאלב מג'אדלה: זה הזמן לברך אותו ולאחל לו הצלחה, ושיביא את השינויים בקרן הקיימת לישראל, המתחייבים לטובת החברה הישראלית.

גאלב מג'אדלה: אני רוצה להודות להורים שמאחורי התלמידים, ולתלמידים שמאחורי המורים, ששיתפו אתנו פעולה והשתתפו בימי הניקיון שיזמנו.

גאלב מג'אדלה: אני רוצה להודות על מעורבותם, זה היה על דעתם, מרצונם.

גאלב מג'אדלה: אני רוצה לציין כמה יישובים שנציגיהם נמצאים כאן אתנו: עכו, יקנעם, קריית ים, כפר סילבר, ח'ורה שבנגב, נוה הדסה, תל-אביב וקריית מלאכי.

גאלב מג'אדלה: רמלה נמצאת ברשימה?

קריאה: - - -

גאלב מג'אדלה: הם אתנו כאן.

גאלב מג'אדלה: אנחנו מאוד מעריכים את המאמצים שעשיתם כדי להגיע לכאן.

גאלב מג'אדלה: ברשות

גאלב מג'אדלה: כם אני רוצה להודות לצוות ועדת הפנים והגנת הסביבה, שעמל רבות בשבועות אחרונים, כדי שנגיע ליום המוצלח הזה.

גאלב מג'אדלה: נודה לחברתנו ענת, שהובילה את זה עם מנהלת הוועדה, יפה שפירא.

גאלב מג'אדלה: השר להגנת הסביבה גדעון עזרא היה אמור להשתתף בישיבה.

גאלב מג'אדלה: נבצר ממנו להגיע, הוא מתנצל ומעביר את ברכתו.

גאלב מג'אדלה: להבא, ביום הניקיון הבא, נדאג להביא אותו דרך הצעת החוק.

גאלב מג'אדלה: שלא יגיע למצב כזה שנבצר ממנו להגיע.

גאלב מג'אדלה: אני מבקש לעבור לקטע מוזיקלי, "חופשי ומאושר", שיבוצע על ידי חבורת הזמר והמחול כפר סילבר.

גאלב מג'אדלה: בבקשה.

גאלב מג'אדלה: (קטע מוזיקלי)

גאלב מג'אדלה: תודה רבה.

גאלב מג'אדלה: אני מתכבד להזמין את מר אפי שטנצלר, יושב-ראש עולמי של קרן קיימת לישראל.

גאלב מג'אדלה: בבקשה.

אפי שטנצלר: בוקר טוב.

אפי שטנצלר: בוקר טוב ליושב-ראש ועדת הפנים ואיכות הסביבה, ידידי חבר הכנסת גאלב מג'אדלה.

אפי שטנצלר: מר ג'יימס לארסן, שגריר אוסטרליה בישראל; יגאל יאסינוב, סגן יושב-ראש דירקטוריון קרן קיימת לישראל, חבר כנסת לשעבר; חברינו בוועדת הפנים, חברי הכנסת מהוועדה; מנכ"ל קרן קיימת לישראל; כל החבורה הנהדרת שהגיעה לכאן היום כדי להשתתף באירוע הסיום של מבצע הניקיון.

אפי שטנצלר: בראש ובראשונה אני רוצה להודות לידידי חבר הכנסת גאלב מג'אדלה, שעושה עבודה בלתי רגילה בכנסת כדי לעורר את נושא איכות הסביבה.

אפי שטנצלר: מדינת ישראל ללא איכות סביבה תהיה מדינת ישראל פחות יפה, פחות טובה ופחות מזמינה.

אפי שטנצלר: אני רוצה להודות לך גם על שיתוף הפעולה הבלתי רגיל שלך, אדוני יושב-ראש הוועדה, עם קרן קיימת לישראל.

אפי שטנצלר: אני מקווה שבתחילת שנת 2007 אכן תוכל להוביל את השינוי בחקיקה, כדי שיהיה יום ניקיון בארץ, באותו זמן שהוא מתקיים בעולם כולו.

אפי שטנצלר: אני רוצה להודות לידידים שלנו באוסטרליה, שיזמו לפני שנים את יום הניקיון הזה, ויחד עם האו"ם הוא הופך לאט לאט לנחלת העולם כולו.

אפי שטנצלר: נמצאים אתנו צעירים שהשתתפו באותו מבצע.

אפי שטנצלר: אני רוצה להודות ללמעלה מ-100,000 תושבי מדינת ישראל, מהצפון ועד הדרום, שהשתתפו במבצע הניקיון, ה-clean-up הזה, שהתקיים לא מזמן.

אפי שטנצלר: אין ספק שמאז שיערות קרן קיימת לישראל נגישים יותר לתושבי מדינת ישראל, פתוחים, אנחנו זקוקים לסיוע שלכם.

אפי שטנצלר: כידוע, יערות קרן קיימת לישראל פתוחים לכל הקהל ללא תשלום בכל ימות השנה.

אפי שטנצלר: זאת ההזדמנות לבקש מכל תושבי מדינת ישראל שיזכרו: כשהם באים ליהנות ולנפוש, שידאגו מייד לאחר מכן לקחת אתם את מה שהשאירו ולזרוק את זה במקום שמיועד לזה.

אפי שטנצלר: אני רוצה להודות לכל אלו שהשתתפו במבצע – יהודים, ערבים, דרוזים, צ'רקסים, בדואים – מכל רחבי הארץ.

אפי שטנצלר: זאת העדות הטובה ביותר שכולם, ללא יוצא מן הכלל, רוצים לחיות במדינה שהיא כמובן מזמינה ועוד יותר נקייה.

אפי שטנצלר: אני רוצה להודות לתורמים שעזרו כדי להוציא את המבצע הזה אל הפועל, לקרן פרת האוסטרלית, שמלווה אותנו שנים, ולחברת "מכתשים-אגן", שתומכת בנו במבצע הזה זו השנה השנייה; למשרד הבינוי; ליחידות הסביבתיות במשרד להגנת הסביבה; ל-JNF – קרן קיימת לישראל אוסטרליה; ל"נשיונל ג'אוגרפיק"; לערוצי הרדיו והטלוויזיה; לחברינו בלשכה המרכזית בסטטיסטיקה, ועוד ועוד.

אפי שטנצלר: ואחרונים חביבים, והם הראשונים – אותם עשרות אלפי המתנדבים.

אפי שטנצלר: אני רוצה להביע את הוקרתנו.

אפי שטנצלר: אני חושב שבשנה הבאה נתכנס אחרי ט"ו בשבט – שאז אנחנו מזמינים את כל תושבי מדינת ישראל להשתתף בנטיעות, והכוונה שלנו היא להחזיר את הירוק בעיניים גם בצפון הארץ, ונטיעות יתקיימו גם בדרום וגם במרכז.

אפי שטנצלר: נאחל לנו שתהיה שנה עוד יותר טובה, ירוקה, שנה של ניקיון, שנה שבה נהיה שותפים לתושבי מדינת ישראל ולעולם כולו במבצע הניקיון הבין-לאומי.

אפי שטנצלר: תודה ובהצלחה לכולם.

גאלב מג'אדלה: בטרם נציג לכם סרט קצר על יום הניקיון הבין-לאומי 2006 אני רוצה להודות לשני אנשים שנמצאים אתנו, שמלווים את הפרויקט שלנו מההתחלה.

גאלב מג'אדלה: הם גם היו בין היוזמים, גם עסקו בחשיבה וגם בפועל – מנכ"ל קרן קיימת לישראל איציק אלישיב, חברי שנים רבות, וצבי לידר, המופקד על הפרויקט מטעם קרן קיימת לישראל.

גאלב מג'אדלה: הוא ליווה את הפרויקט מהיום של החשיבה.

גאלב מג'אדלה: אני מקווה ששניהם ימשיכו לסייע בידינו למען הצלחת הפרויקט בהמשך.

גאלב מג'אדלה: נקרין את הסרט על יום הניקיון הבין-לאומי 2006.

גאלב מג'אדלה: תודה.

גאלב מג'אדלה: (הקרנת סרט).

גאלב מג'אדלה: הצטרפו אלינו חברי הכנסת ד"ר דב חנין, ברוך הבא, וחבר הכנסת מרציאנו.

גאלב מג'אדלה: קודם כול אני רוצה להודות לערוץ הטלוויזיה "נשיונל ג'אוגרפיק" על הסרט, הם הצליחו להביא לנו, מאתמול להיום, דבר מוגמר, מוצר טוב ואיכותי.

גאלב מג'אדלה: תודה רבה.

גאלב מג'אדלה: בין הגופים שתרמו ותורמים מהיום הראשון להצלחת יום הניקיון – פרויקט שיקום שכונות במשרד השיכון.

גאלב מג'אדלה: אני רוצה להודות להם, ואני מקווה שהם ימשיכו להיות שותפים שלנו ליום חשוב זה.

גאלב מג'אדלה: מר ג'יימס לארסן, שגריר אוסטרליה בישראל, אני מתכבד להזמין אותך לומר את דברך, בבקשה.

James Larsen: Chairman Majadele, members of the Knesset, World KKL – JNF Chairman, Effi Stenzler, distinguished guests, ladies and gentlemen.

James Larsen: First of all, thank you very much for the invitation to speak here today as part of ’s Clean-Up the World activities for 2006.

מתרגם: כבוד השגריר, מר ג'יימס לארסן, מברך את יושב-ראש הוועדה, חבר הכנסת גאלב מג'אדלה, את חברי הכנסת הנכבדים שהגיעו, את כבוד יושב-ראש קרן קיימת לישראל, מר אפי שטנצלר, את האורחים הנכבדים, את מנכ"ל קרן קיימת לישראל, את מר יגאל יאסינוב, סגן יושב-ראש קרן קיימת לישראל, משתתפים יקרים.

מתרגם: הוא מברך את כולכם.

James Larsen: I also want to apologize for not speaking in Hebrew on this occasion, and I promise to do my best to learn Hebrew for the next time you’re kind enough to invite me.

מתרגם: הוא מתנצל שהוא דובר אנגלית ועדיין לא מדבר עברית, אולי בעוד זמן מה ילמד.

James Larsen: I would like to take this opportunity to congratulate the Jewish National Fund,for its work in raising public awareness regarding environmental and ecological responsibility.

James Larsen: I would also like to commend the JNF’s activities in association with the “Clean Up the World” campaigns, which have been so successful in educating and encouraging people all over to care for the environment both on a national and community level.

מתרגם: כבוד השגריר מבקש לברך את קרן קיימת לישראל על תרומתה להגברת המודעות הציבורית לחשיבות נטילת האחריות בתחומי הסביבה הטבעית והאקולוגיה.

מתרגם: הוא מבקש גם לשבח את פעולות קרן קיימת לישראל בכל הנוגע למערכות ההסברה של מבצע "מנקים את העולם", אשר תרמו כה רבות, על-ידי חינוך הציבור ועידודו, לנצירת נושא איכות הסביבה ולטיפוחו בכל הקהילות ברחבי ישראל.

James Larsen: As was already mentioned by Chairman Majadele, the “Clean-Up the World” program is part of a campaign initiated in by Mr.

James Larsen: Ian Kiernan some 16 years ago.

James Larsen: The Australian Embassy in Tel-Aviv is very proud to be associated with “Clean-Up the World” in , and to maintain the strong Australian link with the movement.

מתרגם: כבוד השגריר אומר שכפי שאתם יודעים, מבצע "מנקים את העולם" התחיל באוסטרליה, על-ידי אדם בשם מר איאן קירנן, לפני כ-16 שנים.

מתרגם: שגרירות אוסטרליה בתל-אביב גאה להיות חלק ממבצע "מנקים את העולם" בישראל ולהמשיך את הקשר האוסטרלי ההדוק לתנועה זו.

James Larsen: As in , support within for “Clean-Up the World” projects continues to build.

James Larsen: During the past 16 years, Australians have collectively devoted to the environment more than 8 million hours and collected over 200,000 tons of garbage in “Clean-Up the World” programs.

James Larsen: As an official sponsor of the “Clean-Up the World” campaign, the Australian government has demonstrated its strong commitment to protecting the environment.

מתרגם: כמו בישראל, גם באוסטרליה מבצעי "מנקים את העולם" – העניין בהם הולך וגדל, ובמהלך השנים האחרונות אזרחי אוסטרליה הקדישו יותר משמונה מיליון שעות למען הסביבה באמצעות תוכנית "מנקים את העולם" ומעל ל-200,000 טון אשפה נאספו.

מתרגם: כנותנת החסות הרשמית של מבצע "מנקים את העולם", ממשלת אוסטרליה הוכיחה מחויבותה ללא חת להגנת הסביבה.

James Larsen: Global environmental challenges are a critical concern for all of us, young and old, in countries like and .

James Larsen: These challenges need to be addressed, and the Australian government is are working closely with a broad spectrum of public and private concerns to develop effective responses to the numerous environmental threats we face.

מתרגם: אוסטרליה ממלאת את חלקה בהתייצבות מול האתגרים הסביבתיים על פני כדור הארץ.

מתרגם: עם פועלים עם שורה נרחבת של פעילים, אנשים פרטיים ואנשי ציבור, במטרה לפתח תשובות יעילות לאיומים אל איכות הסביבה.

מתרגם: באשר לאיום הגלובלי על שינוי האקלים, למשל, אוסטרליה נקטה צעדים מעשיים במשך שנים רבות.

מתרגם: הם הקדישו 2 מיליארד דולר לפרויקטים שמטרתם לטפל בנושא זה.

מתרגם: והם מקדמים השעות טכנולוגיות שתאפשרנה את ההפחתה הנרחבת ביותר של פליטות גז על פני כדור הארץ.

James Larsen: With regard to the global threat of climate change, for example, has been taking practical action for many years.

James Larsen: We have committed 2 billion dollars to projects aimed at addressing climate change issues, and we are focusing strongly on investments in technology that will make possible the larger cuts in global emissions necessary in the years ahead to stabilize concentration of greenhouse gases.

James Larsen: As a result of our action, we’re on track to meet the target we negotiated at .

מתרגם: ההשקעה הגדולה שאוסטרליה השקיעה בנושא איכות הסביבה מביאה אותה לקראת הגשמת המטרות שבהן דנו באמנת קיוטו.

מתרגם: בקנה אחד עם פועלם בנושא שינוי האקלים, רק בשבוע שעבר ממשלת אוסטרליה הודיעה שתעבוד בשיתוף פעולה עם ארצות הברית על חמישה פרויקטים חדשים, שיעדם הפחתת פליטות גז שהן תולדה של הפעילות החקלאית, האצת פיתוח טכנולוגיות להחסנת פחמת וסיוע למדינות איי האוקיינוס השקט להסתגל לשינויי האקלים.

James Larsen: I think what’s important for those of us here today looking at the “Clean-up ” campaign, are those broader activities we undertake to deal with environmental threats.

James Larsen: You have here both community and government involvement, and was very proud to be part of that effort in .

James Larsen: Thank you.

מתרגם: השגריר קיצר את נאומו והוא פשוט אומר שהוא מברך את כל המעורבים ושאוסטרליה שמחה להיות חלק מהעניין.

מתרגם: אציין שיש באוסטרליה הבצורת הגדולה ביותר בעשרות השנים האחרונות, וזה גם קשור כנראה לשינויים במצב הגלובלי.

מתרגם: Thank you very much, Mr.

מתרגם: Ambassador.

גאלב מג'אדלה: לקטע המחול "קרן אור" אני מבקש להזמין את חבורת הזמר והמחול של כפר סילבר, בבקשה.

גאלב מג'אדלה: (קטע מחול).

גאלב מג'אדלה: תודה רבה לחבורת הזמר והמחול כפר סילבר.

גאלב מג'אדלה: אני מתכבד להזמין את מר איתן חברוני מהלשכה המרכזית לסטטיסטיקה, בבקשה.

איתן חברוני: אני עובד הלשכה המרכזית לסטטיסטיקה בגבעת שאול שבירושלים.

איתן חברוני: במסגרת תהליך לשיפור איכות ומצוינות – EFQM – שהתחלנו לפני כשלוש שנים, העלינו את הצורך בתרומה לקהילה ולסביבה.

איתן חברוני: בשנת 2004 יצרנו קשר עם "קו ליער" של קרן קיימת לישראל והצטרפנו ליום הניקיון העולמי בפארק בריטניה.

איתן חברוני: מאז השותפות עם קרן קיימת לישראל הורחבה לפרויקט ירוק ומתמשך, של אימוץ חורשת זיתים ביער ירושלים, בסמוך למקום עבודתנו.

איתן חברוני: נוסף על שנתיים רצופות של השתתפות בימי הניקיון העולמי ביער ירושלים, אחת לשישה שבועות, בעידוד ובתמיכה של הסטטיסטיקן הממשלתי, מר שלמה יצחקי, ומנכ"ל הלשכה, מר דני לרנר, אנו יוצאים ברגל לחורשת הזיתים שלנו.

איתן חברוני: אנחנו גוזמים, עודרים, מוסקים זיתים, נוטעים עצים, משקמים טרסות הרוסות, לומדים על החי והצומח שמסביבנו ומקנחים בבישול מאכלים עונתיים שהחורש הטבעי והיער מספקים לנו.

איתן חברוני: התוצאות של הפרויקט הירוק והמיוחד הזה באות לידי ביטוי בשגרת יומם של 50 מעובדי האגף שבו אני עובד: מוטיבציה גבוהה וסיפוק רב, גיבוש אגפי גם בין העובדים הזוטרים לבכירים, שבירת שגרה מרעננת, פעילות בריאה וחווייתית – שבה אנחנו פוגשים מדי פעם בפעם צבאים, חוגלות, צבים, עופות דורסים ופריחה עונתית מדהימה.

איתן חברוני: כולנו תקווה כי החוק החדש שיוזם חבר הכנסת גאלב מג'אדלה יתקבל במהרה ובכל שנה יום הניקיון העולמי ישבור שיאים חדשים במספר המשתתפים ובניקיון הסביבה.

איתן חברוני: תודה רבה לקרן קיימת לישראל, על השותפות, התמיכה והליווי היעילים.

איתן חברוני: תודה לשותפים שלנו ברחבי הארץ, בימי הניקיון העולמי.

איתן חברוני: יחד ננקה את העולם בשביל הירוק.

איתן חברוני: תודה רבה.

גאלב מג'אדלה: תודה גם לך.

גאלב מג'אדלה: אני מתכבד להזמין שני תלמידים שנטלו חלק בפרויקט, הם נציגי התלמידים ביום הניקיון שלנו.

גאלב מג'אדלה: השאם אבו אלקיען, תלמיד בית ספר אלמג'ד ח'ורה.

גאלב מג'אדלה: בבקשה.

השאם אבו אלקיען: שלום לכולם, אני השאם אבו אלקיען מבית ספר יסודי אלמג'ד בח'ורה.

השאם אבו אלקיען: אנחנו, זה שנתיים, משתתפים ביום הניקיון הבין-לאומי בשיתוף עם משרדי הממשלה וקרן קיימת לישראל.

השאם אבו אלקיען: אנחנו מנקים את היישוב ושכונות בסביבת בית הספר.

השאם אבו אלקיען: הניקיון מאוד מאוד חשוב לנו, וחשוב לשמור על הסביבה נקייה.

השאם אבו אלקיען: זיהום הסביבה הוא מעשה של אדם.

השאם אבו אלקיען: לכן אנחנו, כבני אדם, חייבים לצמצם את הזיהום בסביבה ולשמור יחד על סביבה נקייה וירוקה.

השאם אבו אלקיען: אנחנו מודים לקרן קיימת לישראל על שיתוף פעולה וסיוע לקיום ימי הניקיון, ומקווים לשיתוף פעולה תמיד.

השאם אבו אלקיען: תודה לכולם.

גאלב מג'אדלה: תודה להאשם אבו אלקיען.

גאלב מג'אדלה: (דברים בערבים).

גאלב מג'אדלה: ורוניקה לזרוב, תלמידת חטיבת הביניים "העלייה השנייה" בעכו, בבקשה.

גאלב מג'אדלה: היא תבוא ותאמר דברים בשם התלמידים.

גאלב מג'אדלה: בבקשה.

ורוניקה לזרוב: שלום לכולם, במסגרת פרויקט "מעוף" וכחלק מיוזמתה של קרן קיימת לישראל יצאנו יחדיו כל הכיתה לכיוון יער בירייה, במטרה לשקמו לאחר הנזקים שאירעו בעקבות מלחמת לבנון השנייה.

ורוניקה לזרוב: תחילה התחלנו לפנות את האשפה שהשתרעה לאורך כל הכביש הצמוד לשטח הצבאי.

ורוניקה לזרוב: השאריות הזרוקות היו שקיות ניילון, כפיות, כוסות, צלחות חד-פעמיות, כלים מפלסטיק, "חמגשיות", דפים, בקבוקים ועוד.

ורוניקה לזרוב: ברגע שסיימנו לפנות את הכביש ראינו עד כמה הרגשת העונג שווה את העבודה הקשה שעשינו.

ורוניקה לזרוב: לאחר מכן ביצענו העברה של הגזמים והענפים השרופים שהוצאו ממקומם כתוצאה מפצצות מרגמה.

ורוניקה לזרוב: העברנו אותם לצד אחד במרוכז, על מנת שלא יפריעו לכלי הרכב ולאנשים העוברים.

ורוניקה לזרוב: יום הניקיון הזה מועיל לרמת חיינו, להיגיינה ולטוהר.

ורוניקה לזרוב: חשוב לשמור על הניקיון בסביבת המחיה שלנו, ובכך למנוע זיהומי סביבה ונזקים לגוף האדם.

ורוניקה לזרוב: תחושת ניקיון זה מקנה בנו הרגשה נעימה ונינוחה יותר.

ורוניקה לזרוב: תודה רבה.

גאלב מג'אדלה: תודה רבה לורוניקה.

גאלב מג'אדלה: יישר כוח.

גאלב מג'אדלה: שתמיד תשמשי דוגמה לתלמידים.

גאלב מג'אדלה: הקטע המוזיקלי שאני מבקש להציג הוא המחרוזת "אומרים ישנה ארץ".

גאלב מג'אדלה: (קטע מוזיקלי).

גאלב מג'אדלה: תודה רבה לחבורת הזמר והמחול מכפר סילבר, על ההופעה היפה והמוצלחת שלהם.

גאלב מג'אדלה: ובטרם נלך לפרק האחרון, חלוקת תעודות על ידי היושב-ראש של קרן קיימת לישראל, אני רוצה להציע הצעה – זה לא במסגרת הסיכומים, זה במסגרת ההצעות.

גאלב מג'אדלה: אני רוצה להציע ליושב-ראש קרן קיימת לישראל, חברי אפי שטנצלר, ולשגריר אוסטרליה, ג'יימס לארסן, שהתלמידים שהשתתפו במבצע הזה: לכו אתם לשניים או לשלושה פרויקטים רעיוניים חינוכיים, שבהם ערכי הגנת הסביבה ואיכות הסביבה יהיו הדגש – עשו זאת במהלך השנה, עד שנגיע ליום הניקיון הבא.

גאלב מג'אדלה: אנחנו, כוועדת הפנים והגנת הסביבה, מוכנים ללוות את הפרויקטים, שניים או שלושה פרויקטים, כדי שהתלמידים, המחנכים וההורים – שמגיע להם כל הכבוד, כל ההערכה ו"יישר כוח" – יחושו וירגישו שיש ליום הניקיון הלאומי והבין-לאומי המשכיות, שהעבודה נמשכת במשך השנה.

גאלב מג'אדלה: אני לא מתערב בחלוקת התפקידים בתוך קרן קיימת לישראל, אבל אולי חבר הכנסת לשעבר יאסינוב, ששמחתי לשמוע שהוא סגן יושב-ראש קרן קיימת לישראל, אולי בפעם הבאה נראה אותו בסרט, כשהוא תורם לניקיון הסביבה.

גאלב מג'אדלה: ברוך הבא, אתה חוזר אל המשכן בכובע האחר.

גאלב מג'אדלה: יושב-ראש קרן קיימת לישראל, בבקשה, לפרק האחרון – חלוקת התעודות.

אפי שטנצלר: קודם כול אני מודה לידידי, גאלב מג'אדלה, יושב-ראש ועדת הפנים והגנת הסביבה.

אפי שטנצלר: זרקת לנו כפפה, אנחנו נוטלים אותה.

אפי שטנצלר: עם הצוות המסור של עובדי קרן קיימת לישראל נבוא בדברים עם המוסדות, התלמידים, בתי הספר, ונעשה את הפרויקט הזה בשנה הקרובה.

אפי שטנצלר: אני רוצה להודות לחבר הכנסת גאלב מג'אדלה ולהעניק לו הוקרה.

אפי שטנצלר: Mr.

אפי שטנצלר: James Larsen, Australian ambassador in .

אפי שטנצלר: נציגת משרד הבינוי והשיכון, אסתר חבוס, בבקשה – אגף שיקום השכונות.

אפי שטנצלר: גב' ענת זיסמן, "נשיונל ג'אוגרפיק".

אפי שטנצלר: אחרון חביב: איתן חברוני, הלשכה המרכזית לסטטיסטיקה.

אפי שטנצלר: תודה רבה, ותודה לכולם.

גאלב מג'אדלה: בטרם ננעל את ישיבת ועדת הפנים והגנת הסביבה, אני רוצה פעם נוספת להודות לכולם, לקרן הקיימת לישראל, לשגרירות אוסטרליה בישראל, לצוות ועדת הפנים, לבתי הספר וליישובים, למחנכים ולתלמידים, ולכל החברים שליוו אותנו ביום חשוב זה.

גאלב מג'אדלה: הרעיון שהצעתי לכם – כדאי שיהיה בו גם פן של חיים משותפים של יהודים וערבים, נוסף על כל הערכים שאנחנו דוגלים בהם בנושא הגנת הסביבה והניקיון יהיה לנגד עיניכם.

גאלב מג'אדלה: בזה נסיים.

גאלב מג'אדלה: תודה.

גאלב מג'אדלה: (כמה מילים בערבית).